Գիտական և ուսումնամեթոդական աշխատանքների ոլորտում ուշադրության է արժանի այն փաստը, որ ամբիոնում մշտապես լույս են տեսնում մենագրություններ, բուհական դասագրքեր, ուսումնա-մեթոդական ձեռնարկներ և բառարաններ, գիտական հոդվածներ, որոնք նվիրված են ժամանակակից լեզվաբանության տարաբնույթ արդիական խնդիրների քննությանն ու լուսաբանմանը: Ամբիոնում իրականացվում են նաև թարգմանական աշխատանքներ, մեծ ծավալի խմբագրական և գրախոսական աշխատանք: Ամբիոնում բարի ավանդույթ է դարձել ամբիոնի անդամների ակտիվ մասնակցությունը գիտաժողովների, նաև դրանց գումարումը (ինչպես հանրապետական, այնպես էլ միջազգային), որը լավ հնարավորություն է ոչ միայն կատարված աշխատանքն ամփոփելու, այլև ամբիոնի միջազգային կապերն ընդլայնելու առումով: